nibzard/narodne-novine-full-text-markdown huggingface dataset:
### NN 14/2024 (7.2.2024.), Zakon o izmjenama Zakona o upravnoj inspekciji

HRVATSKI SABOR

257

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O UPRAVNOJ INSPEKCIJI

Proglašavam Zakon o izmjenama Zakona o upravnoj inspekciji, koji je Hrvatski sabor donio na sjednici 26. siječnja 2024.

Klasa: 011-02/24-02/06
 Urbroj: 71-10-01/1-24-2
 Zagreb, 1. veljače 2024.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA ZAKONA O UPRAVNOJ INSPEKCIJI

Članak 1.

U Zakonu o upravnoj inspekciji (»Narodne novine« br. 15/18. i 98/19.) u članku 8. stavku 1. i stavku 2. riječ: »stručni« briše se.

Članak 2.

Članak 24. mijenja se i glasi:

»(1) Nakon provedenoga inspekcijskog nadzora upravni inspektor sastavlja zapisnik o utvrđenim nezakonitostima, nepravilnostima i nedostacima u radu nadziranog tijela.

(2) Zapisnik iz stavka 1. ovoga članka obvezno sadržava:

− naznaku predmeta nadzora

− utvrđeno činjenično stanje te povrede zakona ili drugog propisa, nepravilnosti i nedostataka u radu nadziranog tijela

− mjere inspekcijskog nadzora

− uputu o pravu na primjedbe na zapisnik

− obvezu izvješćivanja upravnog inspektora o poduzetim mjerama.

(3) Ako se prilikom provedbe neposrednog inspekcijskog nadzora ne utvrde nepravilnosti, nezakonitosti i nedostaci u radu nadziranog tijela, zapisnik obvezno sadržava:

− naznaku predmeta nadzora

− utvrđeno činjenično stanje

− uputu o pravu na primjedbe na zapisnik.

(4) Ako se prilikom provedbe posrednog inspekcijskog nadzora ne utvrde nezakonitosti, nepravilnosti ili nedostaci u radu nadziranog tijela, o tome će se pisano obavijestiti čelnik nadziranog tijela.«.

Članak 3.

Članak 33. mijenja se i glasi:

»(1) Upravni inspektor dužan je razmotriti predstavku na rad nadziranog tijela.

(2) Ako navodi u predstavci upozoravaju na moguće nezakonitosti, nepravilnosti odnosno nedostatke u radu nadziranog tijela, upravni inspektor ovlašten je, uz traženje izvješća, uputiti upozorenje nadziranom tijelu radi žurnog otklanjanja mogućih nezakonitosti, nepravilnosti odnosno nedostataka.

(3) Ako se u postupanju po predstavci utvrdi da otklanjanje nezakonitosti, nepravilnosti odnosno nedostataka zahtijeva izricanje mjere, upravni inspektor će po službenoj dužnosti provesti inspekcijski nadzor na način i sukladno ovlastima iz ovoga Zakona.

(4) Ako se u postupanju po predstavci ne utvrde nezakonitosti, nepravilnosti odnosno nedostaci, upravni inspektor o tome će obavijestiti čelnika nadziranog tijela.

(5) Upravni inspektor dužan je obavijestiti podnositelja predstavke o postupanju povodom predstavke.

(6) Ako podnositelj predstavke ponovno podnese predstavku koja u odnosu na prethodno podnesenu ne sadržava nove činjenice, okolnosti ili dokaze, smatra se da je po predstavci postupljeno.«.

Članak 4.

U članku 37. stavku 1. riječi: »5000,00 do 10.000,00 kuna« zamjenjuju se riječima: »660,00 do 1320,00 eura«.

Članak 5.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-02/23-01/83
 Zagreb, 26. siječnja 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 14/2024 (7.2.2024.), Zakon o izmjeni Zakona o službi u Oružanim snagama Republike Hrvatske

HRVATSKI SABOR

258

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI
 ZAKONA O SLUŽBI U ORUŽANIM SNAGAMA REPUBLIKE HRVATSKE

Proglašavam Zakon o izmjeni Zakona o službi u Oružanim snagama Republike Hrvatske, koji je Hrvatski sabor donio na sjednici 26. siječnja 2024.

Klasa: 011-02/24-02/07
 Urbroj: 71-10-01/1-24-2
 Zagreb, 1. veljače 2024.

Predsjednik
 Republike Hrvatske
 Zoran Milanović, v. r.

ZAKON

O IZMJENI ZAKONA O SLUŽBI U ORUŽANIM SNAGAMA REPUBLIKE HRVATSKE

Članak 1.

U Zakonu o službi u Oružanim snagama Republike Hrvatske (»Narodne novine«, br. 73/13., 75/15., 50/16., 30/18., 125/19. i 158/23.) u članku 205. stavku 1. točki 10. riječi: »45 godina života« zamjenjuju se riječima: »50 godina života«.

Članak 2.

Danom stupanja na snagu ovoga Zakona prestaje važiti Uredba o izmjeni Zakona o službi u Oružanim snagama Republike Hrvatske (»Narodne novine«, br. 158/23.).

Članak 3.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-02/24-01/4
 Zagreb, 26. siječnja 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 14/2024 (7.2.2024.), Ispravak Pravilnika o izmjenama i dopunama Pravilnika o doprinosima

MINISTARSTVO FINANCIJA

266

Nakon izvršene usporedbe s izvornim tekstom utvrđena je pogreška u Pravilniku o izmjenama i dopunama Pravilnika o doprinosima koji je objavljen u »Narodnim novinama«, broj 143/23. od 1. prosinca 2023., te se daje

ISPRAVAK PRAVILNIKA

O IZMJENAMA I DOPUNAMA PRAVILNIKA O DOPRINOSIMA

U Pravilniku o izmjenama i dopunama Pravilnika o doprinosima (»Narodne novine«, broj 143/23.) u članku 9. umjesto riječi: »sukladno posebnom propisu« trebaju stajati riječi: »sukladno propisu kojim se uređuje udomiteljstvo«.

Klasa: 011-01/23-02/16

Urbroj: 513-07-21-01-24-06

Zagreb, 25. siječnja 2024.

Ministar financija
 dr. sc. Marko Primorac, v. r.
### NN 16/2024 (9.2.2024.), Pravilnik o izmjeni Pravilnika o vrsti, obliku i načinu postavljanja državnih ovjernih oznaka koje se rabe kod ovjeravanja zakonitih mjerila, oznaka za označivanje mjerila, oznaka koje rabe ovlaštena tijela za pripremu zakonitih mjerila za ovjeravanje te ovjernih isprava

Državni zavod za mjeriteljstvo

282

Na temelju članka 21. stavka 2. članka 25. stavka 7. i članka 31. stavka 2. Zakona o mjeriteljstvu (»Narodne novine«, broj 74/14, 111/18 i 114/22) glavna ravnateljica Državnog zavoda za mjeriteljstvo donosi

PRAVILNIK

O IZMJENI PRAVILNIKA O VRSTI, OBLIKU I NAČINU POSTAVLJANJA DRŽAVNIH OVJERNIH OZNAKA KOJE SE RABE KOD OVJERAVANJA ZAKONITIH MJERILA, OZNAKA ZA OZNAČIVANJE MJERILA, OZNAKA KOJE RABE OVLAŠTENA TIJELA ZA PRIPREMU ZAKONITIH MJERILA ZA OVJERAVANJE TE OVJERNIH ISPRAVA

Članak 1.

(1) U Pravilniku o vrsti, obliku i načinu postavljanja državnih ovjernih oznaka koje se rabe kod ovjeravanja zakonitih mjerila, oznaka za označivanje mjerila, oznaka koje rabe ovlaštena tijela za pripremu zakonitih mjerila za ovjeravanje te ovjernih isprava (»Narodne novine«, broj 133/2020) u Dodatku, točka 2., podtočka c) alineja 2. mijenja se i glasi:

»Ovom oznakom ovjeravatelji označavaju komunalna mjerila (plinomjeri, vodomjeri, brojila električne energije i mjerila toplinske energije) i mjerila koja podliježu samo prvom ovjeravanju, a koja su zadovoljila mjeriteljske i tehničke zahtjeve. Stavlja se na komunalna mjerila umjesto žiga za utiskivanje pri čemu je zaštita od otvaranja i podešavanja mjerila drugačije onemogućena, a mjerila se ne rabe u takvim uvjetima pri kojima može doći do oštećenja ove naljepnice. Ova godišnja ovjerna oznaka u obliku naljepnice zamjenjuje sve prije propisane oznake u obliku naljepnica koje se postavljaju na komunalna mjerila.«

Članak 2.

Ovaj Pravilnik objavit će se u »Narodnim novinama«, a stupa na snagu osmoga dana od dana objave u »Narodnim novinama«.

Klasa: 011-02/24-02/01

Urbroj: 558-03/1-24-02

Zagreb, 5. veljače 2024.

Glavna ravnateljica
 Brankica Novosel, v. r.
### NN 16/2024 (9.2.2024.), Odluka o imenovanju sutkinje Županijskog suda u Rijeci

Državno sudbeno vijeće

283

Na temelju članka 55. stavak 8. i 9. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19, 80/22 i 16/23 – u daljnjem dijelu teksta ZDSV) Državno sudbeno vijeće (u daljnjem dijelu teksta – Vijeće), sastavljeno od Darka Milkovića, predsjednika Vijeća, te prof. dr. sc. Marka Baretića, Eveline Čolović Tomić, Antuna Dominka, Gorana Goluže, Marine Paulić, Ivone Rupić, Lidije Vidjak, članova Vijeća, na 13. sjednici, održanoj 9. studenoga 2023., donijelo je

ODLUKU

Za sutkinju Županijskog suda u Rijeci imenuju se GORDANA DENONA-KUSIJANOVIĆ.

Broj: IS-20/23-9

Zagreb, 9. studenoga 2023.

Predsjednik
 Državnog sudbenog vijeća
 Darko Milković, v. r.
### NN 16/2024 (9.2.2024.), Odluka o imenovanju sutkinje Županijskog suda u Šibeniku

DRŽAVNO SUDBENO VIJEĆE

284

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13, 28/13, 82/15, 67/18 i 126/19 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća, te prof. dr. sc. Marka Baretića, Eveline Čolović Tomić, Antuna Dominka, Gorana Goluže, Marine Paulić, Ivone Rupić i Lidije Vidjak, članova Vijeća, na 13. sjednici održanoj 9. studenoga 2023. donosi

ODLUKU

Za sutkinju Županijskog suda u Šibeniku imenuje se ANA JELEČ-PECIREP, sutkinja Općinskog suda u Šibeniku.

Broj: IS-21/21-17

Zagreb, 9. studenoga 2023.

Predsjednik
 Državnog sudbenog vijeća
 Darko Milković, v. r.
### NN 16/2024 (9.2.2024.), Odluka o imenovanju sutkinja Općinskog suda u Kutini

DRŽAVNO SUDBENO VIJEĆE

285

Na temelju članaka 56. i 56.a Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19, 80/22 i 16/23 – dalje u tekstu ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća, te prof. dr. sc. Marka Baretića, Dražena Bošnjakovića, Eveline Čolović Tomić, Antuna Dominka, Gorana Goluže, Marine Paulić, Ivone Rupić i Lidije Vidjak, članova Vijeća, na 15. sjednici, održanoj 7. prosinca 2023. donijelo je

ODLUKU

Za sutkinje Općinskog suda u Kutini imenuju se INES BURIĆ i ANDREA DUJMENOVIĆ IVELJIĆ.

Broj: IS-44/23-14

Zagreb, 7. prosinca 2023.

Predsjednik
 Darko Milković, v. r.
### NN 16/2024 (9.2.2024.), Odluka o imenovanju sutkinje Općinskog suda u Puli - Pola

DRŽAVNO SUDBENO VIJEĆE

286

Na temelju članaka 56. i 56.a Zakona o Državnom sudbenom vijeću (»Narodne novine« broj 116/10, 57/11, 130/11, 13/013 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19, 80/22 i 16/23 – dalje u tekstu ZDSV), Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća, te prof. dr. sc. Marka Baretića, Arsena Bauka, Eveline Čolović Tomić, Antuna Dominka, Gorana Goluže, Ivone Rupić, Lidije Vidjak i prof. dr. sc. Maria Vinkovića, članova Vijeća, na 14. sjednici održanoj 23. studenoga 2023., donijelo je

ODLUKU

Za sutkinju Općinskog suda u Puli – Pola imenuje se:

BARBARA KANCELAR, viša sudska savjetnica – specijalistica u Županijskom sudu u Puli – Pola.

Broj: IS-5/23-17

Zagreb, 23. studenoga 2023.

Predsjednik
 Državnog sudbenog vijeća
 Darko Milković, v. r.
### NN 16/2024 (9.2.2024.), Odluka o imenovanju Glavnog državnog odvjetnika Republike Hrvatske

Hrvatski sabor

271

Na temelju članka 125. stavka 2. Ustava Republike Hrvatske i članka 23. stavka 1. Zakona o državnom odvjetništvu (»Narodne novine«, br. 67/18. i 21/22.) Hrvatski sabor na sjednici 7. veljače 2024. donio je

ODLUKU

O IMENOVANJU GLAVNOG DRŽAVNOG ODVJETNIKA REPUBLIKE HRVATSKE

Imenuje se IVAN TURUDIĆ Glavnim državnim odvjetnikom Republike Hrvatske, s danom prestanka mandata dosadašnjoj Glavnoj državnoj odvjetnici Republike Hrvatske.

Klasa: 021-04/24-07/6

Zagreb, 7. veljače 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 16/2024 (9.2.2024.), Odluka o imenovanju predsjednika i članova Upravnog vijeća Hrvatske agencije za nadzor financijskih usluga

HRVATSKI SABOR

273

Na temelju članka 81. Ustava Republike Hrvatske i članka 4. stavka 2. Zakona o Hrvatskoj agenciji za nadzor financijskih usluga (»Narodne novine«, br. 140/05., 154/11. i 12/12.) Hrvatski sabor na sjednici 7. veljače 2024. donio je

ODLUKU

O IMENOVANJU PREDSJEDNIKA I ČLANOVA UPRAVNOG VIJEĆA HRVATSKE AGENCIJE ZA NADZOR FINANCIJSKIH USLUGA

I.

Imenuje se dr. sc. ANTE ŽIGMAN predsjednikom Upravnog vijeća Hrvatske agencije za nadzor financijskih usluga.

II.

Za članove Upravnog vijeća Hrvatske agencije za nadzor financijskih usluga imenuju se:

– ANTUN PALARIĆ

– dr. sc. TOMISLAV RIDZAK

– ANAMARIJA STANIČIĆ

– JURICA JEDNAČAK.

Klasa: 021-04/24-07/3

Zagreb, 7. veljače 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 16/2024 (9.2.2024.), Odluka o razrješenju predsjednika i članova Upravnog vijeća Hrvatske agencije za nadzor financijskih usluga

HRVATSKI SABOR

272

Na temelju članka 81. Ustava Republike Hrvatske i članka 4. stavka 2. Zakona o Hrvatskoj agenciji za nadzor financijskih usluga (»Narodne novine«, br. 140/05., 154/11. i 12/12.) Hrvatski sabor na sjednici 7. veljače 2024. donio je

ODLUKU

O RAZRJEŠENJU PREDSJEDNIKA I ČLANOVA UPRAVNOG VIJEĆA HRVATSKE AGENCIJE ZA NADZOR FINANCIJSKIH USLUGA

I.

Razrješuje se dr. sc. ANTE ŽIGMAN dužnosti predsjednika Upravnog vijeća Hrvatske agencije za nadzor financijskih usluga s danom 2. veljače 2024., zbog isteka mandata.

II.

Razrješuju se dužnosti članovi Upravnog vijeća Hrvatske agencije za nadzor financijskih usluga s danom 2. veljače 2024., zbog isteka mandata:

– ANTUN PALARIĆ

– dr. sc. TOMISLAV RIDZAK

– ILIJANA JELEČ

– JURICA JEDNAČAK.

Klasa: 021-04/24-07/3

Zagreb, 7. veljače 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 16/2024 (9.2.2024.), Rješenje kojim se Klinika za pedijatriju Kliničkog bolničkog centra Zagreb određuje »Referentnim centrom Ministarstva zdravstva za pedijatrijsku kardiologiju«

Ministarstvo zdravstva

280

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine« broj 100/18, 125/19, 147/20, 119/22, 156/22 i 33/23) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342 na prijedlog Nacionalnog zdravstvenog vijeća sa sjednice održane 26. rujna 2023., donosi

RJEŠENJE

1. Određuje se Klinika za pedijatriju Kliničkog bolničkog centra Zagreb »Referentnim centrom Ministarstva zdravstva za pedijatrijsku kardiologiju«.

2. Naziv »Referentni centar Ministarstva zdravstva za pedijatrijsku kardiologiju« dodjeljuje se na vrijeme od pet godina.

Klasa: UP/I-510-01/21-01/39
 Urbroj: 534-07-2-2/4-23-20
 Zagreb, 28. prosinca 2023.

Ministar
 izv. prof. dr. sc. Vili Beroš, dr. med., v. r.
### NN 16/2024 (9.2.2024.), Rješenje kojim se Klinika za pedijatriju Kliničkog bolničkog centra Zagreb određuje »Referentnim centrom Ministarstva zdravstva za dječju hematologiju i onkologiju«

MINISTARSTVO ZDRAVSTVA

281

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine« broj 100/18, 125/19, 147/20, 119/22, 156/22 i 33/23) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342 na prijedlog Nacionalnog zdravstvenog vijeća sa sjednice održane 26. rujna 2023., donosi

RJEŠENJE

1. Određuje se Klinika za pedijatriju Kliničkog bolničkog centra Zagreb »Referentnim centrom Ministarstva zdravstva za dječju hematologiju i onkologiju«.

2. Naziv »Referentni centar Ministarstva zdravstva za dječju hematologiju i onkologiju« dodjeljuje se na vrijeme od pet godina.

Klasa: UP/I-510-01/22-01/35
 Urbroj: 534-07-2-2/4-23-11
 Zagreb, 28. prosinca 2023.

Ministar
 izv. prof. dr. sc. Vili Beroš, dr. med., v. r.
### NN 17/2024 (12.2.2024.), Uredba o izmjeni Uredbe o visini trošarine na energente i električnu energiju

VLADA REPUBLIKE HRVATSKE

289

Na temelju članka 97. stavka 2. Zakona o trošarinama (»Narodne novine«, br. 106/18., 121/19. i 144/21.), Vlada Republike Hrvatske je na sjednici održanoj 12. veljače 2024. donijela

UREDBU

O IZMJENI UREDBE O VISINI TROŠARINE NA ENERGENTE I ELEKTRIČNU ENERGIJU

Članak 1.

U Uredbi o visini trošarine na energente i električnu energiju (»Narodne novine«, br. 156/22., 1/23., 10/23., 22/23., 37/23., 46/23., 56/23., 71/23., 79/23., 88/23., 94/23., 98/23., 105/23., 110/23., 116/23., 123/23., 132/23., 139/23., 144/23., 151/23., 1/24., 6/24. i 11/24.), u članku 3. mijenjaju se visine trošarine u eurima na sljedeće predmete oporezivanja tako da glase:

» – Bezolovni motorni benzin 456,00 EUR/1000 l

– Dizelsko gorivo 383,00 EUR/1000 l.«.

Članak 2.

Visine trošarina iz članka 1. ove Uredbe primjenjuju se s danom stupanja na snagu ove Uredbe i određene su za razdoblje do 26. veljače 2024.

Članak 3.

Ova Uredba objavit će se u »Narodnim novinama«, a stupa na snagu 13. veljače 2024.

Klasa: 022-03/24-03/13

Urbroj: 50301-05/16-24-2

Zagreb, 12. veljače 2024.

Predsjednik
 mr. sc. Andrej Plenković, v. r.
### NN 18/2024 (14.2.2024.), Zakon o izmjeni Zakona o osobnoj iskaznici

HRVATSKI SABOR

298

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O
 IZMJENI ZAKONA O OSOBNOJ ISKAZNICI

Proglašavam Zakon o izmjeni Zakona o osobnoj iskaznici, koji je Hrvatski sabor donio na sjednici 7. veljače 2024.

Klasa: 011-02/24-02/09
 Urbroj: 71-10-01/1-24-2
 Zagreb, 8. veljače 2024.

Predsjednik
 Republike Hrvatske
 Zoran Milanović, v. r.

ZAKON

O IZMJENI ZAKONA O OSOBNOJ ISKAZNICI

Članak 1.

U Zakonu o osobnoj iskaznici (»Narodne novine«, br. 62/15., 42/20., 144/20. i 114/22.) članak 8. mijenja se i glasi:

»(1) Osobnu iskaznicu izdaje policijska uprava odnosno policijska postaja ministarstva nadležnog za unutarnje poslove (u daljnjem tekstu: Ministarstvo).

(2) Zahtjev za izdavanje osobne iskaznice podnosi se policijskoj upravi odnosno policijskoj postaji.«.

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-02/23-01/152
 Zagreb, 7. veljače 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 19/2024 (16.2.2024.), Odluka o razrješenju dužnosti zamjenice općinske državne odvjetnice u Općinskom građanskom državnom odvjetništvu u Zagrebu

DRŽAVNOODVJETNIČKO VIJEĆE

311

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/2019 i 80/2022 u daljnjem tekstu Zakon o Državnoodvjetničkom vijeću), odlučujući o zahtjevu za razrješenje Mirjane Protić Gardenal, na 18. sjednici održanoj 26. rujna 2023.

odlučilo je

MIRJANA PROTIĆ GARDENAL razrješava se dužnosti zamjenice općinske državne odvjetnice u Općinskom građanskom državnom odvjetništvu u Zagrebu, s danom 1. siječnja 2024., na vlastiti zahtjev.

Broj: DOVO-63/2023

Zagreb, 26. rujna 2023.

Predsjednica
 Državnoodvjetničkog vijeća
 Željka Mostečak, v. r.
### NN 19/2024 (16.2.2024.), Odluka o imenovanju općinske državne odvjetnice u Općinskom državnom odvjetništvu u Sisku

DRŽAVNOODVJETNIČKO VIJEĆE

310

ODLUKA

Državnoodvjetničko vijeće (u daljnjem tekstu – Vijeće), na temelju članka 41. stavka 1. u vezi s člankom 70. Zakona o Državnoodvjetničkom vijeću (»Narodne novine«, broj 67/2018, 126/2019 i 80/2022, u daljnjem tekstu: Zakon o Državnoodvjetničkom vijeću) na 26. sjednici Vijeća održanoj 29. siječnja 2024. godine, jednoglasno

odlučilo je

I. MARIJA BUKOVAC, zamjenica općinske državne odvjetnice u Općinskom državnom odvjetništvu u Sisku, imenuje se za općinsku državnu odvjetnicu u Općinskom državnom odvjetništvu u Sisku na vrijeme od četiri godine.

II. Imenovana općinska državna odvjetnica dužna je stupiti na dužnost najkasnije u roku od šest mjeseci od dana imenovanja.

Broj: DOVO-64/2023

Zagreb, 29. siječnja 2024.

Predsjednica
 Državnoodvjetničkog vijeća
 Željka Mostečak, v. r.
### NN 19/2024 (16.2.2024.), Odluka o imenovanju zamjenika županijskog državnog odvjetnika u Županijskom državnom odvjetništvu u Zagrebu

Državnoodvjetničko vijeće

309

ODLUKA

Državnoodvjetničko vijeće na temelju članka 41. stavka 1. i članka 57. Zakona o Državnoodvjetničkom vijeću (»Narodne novine« broj 67/2018, 126/2019 i 80/2022, dalje u tekstu: Zakon o Državnoodvjetničkom vijeću) na 26. sjednici održanoj 29. siječnja 2024.,

odlučilo je

I. SVEN MIŠKOVIĆ, zamjenik općinskog državnog odvjetnika u Općinskom kaznenom državnom odvjetništvu u Zagrebu, upućen na rad u Ured za suzbijanje korupcije i organiziranog kriminaliteta, imenuje se za zamjenika županijskog državnog odvjetnika u Županijskom državnom odvjetništvu u Zagrebu.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Broj: DOVO-66/2023

Zagreb, 29. siječnja 2024.

Predsjednica
 Državnoodvjetničkog vijeća
 Željka Mostečak, v. r.
### NN 19/2024 (16.2.2024.), Odluka o iznosu tarifnih stavki za zajamčenu opskrbu električnom energijom

Hrvatska energetska regulatorna agencija

313

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18) i članka 112. stavka 1. podstavka 1. točke 9. Zakona o tržištu električne energije (»Narodne novine«, broj 111/21 i 83/23), Hrvatska energetska regulatorna agencija je na sjednici Upravnog vijeća održanoj 13. veljače 2024. donijela

ODLUKU

O IZNOSU TARIFNIH STAVKI ZA ZAJAMČENU OPSKRBU ELEKTRIČNOM ENERGIJOM

I.

Tarifne stavke za zajamčenu opskrbu električnom energijom prema Metodologiji za određivanje iznosa tarifnih stavki za zajamčenu opskrbu električnom energijom (»Narodne novine«, broj 20/22), za energetski subjekt HEP ELEKTRA d.o.o., Ulica grada Vukovara 37, Zagreb, za razdoblje od 1. travnja 2024. do 30. lipnja 2024., iznose kako slijedi:

Tarifne stavke za prva dva mjeseca korištenja zajamčene opskrbe

|  |  |  |  |  |  |
| --- | --- | --- | --- | --- | --- |
| Tarifni modeli | | Tarifne stavke za radnu energiju (€/kWh) | | | Opskrbna naknada  [€/mjes.] |
| ENJT | ENVT | ENNT |
| Visoki napon | |  | 0,131857 | 0,077563 | 4,645 |
| Srednji napon | |  | 0,125287 | 0,073698 | 4,645 |
| Niski napon | Crveni |  | 0,122408 | 0,072005 | 4,645 |
| Bijeli |  | 0,140398 | 0,082587 | 4,645 |
| Plavi | 0,121940 |  |  | 4,645 |
| Žuti | 0,095432 |  |  | 0,000 |

Tarifne stavke nakon dva mjeseca korištenja zajamčene opskrbe

|  |  |  |  |  |  |
| --- | --- | --- | --- | --- | --- |
| Tarifni modeli | | Tarifne stavke za radnu energiju (€/kWh) | | | Opskrbna naknada  [€/mjes.] |
| ENJT | ENVT | ENNT |
| Visoki napon | |  | 0,149800 | 0,088100 | 4,645 |
| Srednji napon | |  | 0,142400 | 0,083700 | 4,645 |
| Niski napon | Crveni |  | 0,139100 | 0,081800 | 4,645 |
| Bijeli |  | 0,159500 | 0,093800 | 4,645 |
| Plavi | 0,138600 |  |  | 4,645 |
| Žuti | 0,108400 |  |  | 0,000 |

II.

Ova Odluka objavit će se u »Narodnim novinama«, a stupa na snagu 1. travnja 2024. godine.

Klasa: 391-35/24-01/1

Urbroj: 371-06-24-4

Zagreb, 13. veljače 2024.

Zamjenik
 predsjednika Upravnog vijeća
 mr. sc. Željko Vrban, v. r.
### NN 19/2024 (16.2.2024.), Odluka o upisu ulovnih ribarskih plovila udičarskim alatima u Registar ICCAT-a (ICCAT Record of BFT Catching Vessels) u 2024. godini

Ministarstvo poljoprivrede

308

Na temelju članka 15. stavka 3. Zakona o morskom ribarstvu (»Narodne novine«, br. 62/17, 130/17, 14/19 i 30/23), u vezi s člankom 3. stavkom 2. Pravilnika o ribolovnim mogućnostima i raspodjeli državne kvote u 2024. godini za ribolov plavoperajne tune (Thunnus thynnus) (»Narodne novine«, broj 16/24) te člancima 4. i 5., člankom 7. stavkom 6. i člankom 9. Pravilnika o ribolovu plavoperajne tune (Thunnus thynnus) udičarskim alatima i uvjetima i kriterijima za ostvarivanje prava na dodjelu individualne udičarske kvote (»Narodne novine«, br. 20/19, 77/19, 147/20, 116/21, 53/22 i 143/23), ministrica poljoprivrede donosi

ODLUKU

O UPISU ULOVNIH RIBARSKIH PLOVILA UDIČARSKIM ALATIMA U REGISTAR ICCAT-a (ICCAT Record of BFT Catching Vessels) U 2024. GODINI

I.

Ovom Odlukom određuju se:

– popis plovila koja zadovoljavaju uvjete i kriterije za upis u Registar ulovnih brodova ICCAT-a

– individualne kvote za ulov tune udičarskim alatima po plovilima u 2024. godini.

II.

Pravo na upis u Registar ulovnih brodova ICCAT-a za ribolov tune udičarskim alatima u 2024. godini ostvaruju plovila s pripadajućim individualnim kvotama, kako slijedi:

|  |  |  |  |  |
| --- | --- | --- | --- | --- |
| Redni broj | CFR broj | Registarska oznaka plovila | ICCAT broj | Individualna kvota za 2024. godinu (kg) |
| 1. | HRV000001354 | 563-VD | ATEU0HRV00098 | 10.181 |
| 2. | HRV000001002 | 8-TP | ATEU0HRV00100 | 10.098 |
| 3. | HRV000015522 | 797-BG | ATEU0HRV00106 | 10.308 |
| 4. | HRV000001609 | 700-VD | ATEU0HRV00142 | 10.573 |
| 5. | HRV000002120 | 212-TI | ATEU0HRV00237 | 6.827 |
| 6. | HRV000015958 | 103-TI | ATEU0HRV00240 | 11.124 |
| 7. | HRV000015428 | 184493-VD | ATEU0HRV00241 | 9.544 |
| 8. | HRV000016981 | 2440-PU | ATEU0HRV00325 | 10.222 |
| 9. | HRV000016180 | 179674-KŽ | ATEU0HRV00327 | 9.100 |
| 10. | HRV000017080 | 403-TI | ATEU0HRV00334 | 10.910 |
| 11. | HRV000017214 | 649-RV | ATEU0HRV00342 | 10.372 |
| 12. | HRV000017584 | 259727-VD | ATEU0HRV00355 | 10.741 |

III.

Plovila iz točke II. ove Odluke autorizirana su za ribolov plavoperajne tune udičarskim alatima od 15. veljače 2024. godine do 31. prosinca 2024. godine, ili do iskorištenja individualne kvote, što god nastupi prije.

IV.

Ova Odluka stupa na snagu prvoga dana od dana objave u »Narodnim novinama«.

Klasa: 324-01/24-01/32

Urbroj: 525-12/717-24-2

Zagreb, 12. veljače 2024.

Ministrica poljoprivrede
 Marija Vučković, v. r.
### NN 19/2024 (16.2.2024.), Rješenje o imenovanju pomoćnice ravnateljice Hrvatskoga zavoda za socijalni rad

VLADA REPUBLIKE HRVATSKE

307

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 181. stavka 4. Zakona o socijalnoj skrbi (»Narodne novine«, br. 18/22., 46/22., 119/22. i 71/23.) i članka 56. stavka 2. Statuta Hrvatskog zavoda za socijalni rad (»Narodne novine«, br. 134/22. i 9/24.), Vlada Republike Hrvatske je na sjednici održanoj 8. veljače 2024. donijela

RJEŠENJE

O IMENOVANJU POMOĆNICE RAVNATELJICE HRVATSKOGA ZAVODA ZA SOCIJALNI RAD

Imenuje se ANICA KATAČIĆ pomoćnicom ravnateljice Hrvatskoga zavoda za socijalni rad, za stručnu podršku i unapređenje stručnog rada.

Klasa: UP/I 080-02/24-01/08

Urbroj: 50301-15/07-24-02

Zagreb, 8. veljače 2024.

Predsjednik
 mr. sc. Andrej Plenković, v. r.
### NN 19/2024 (16.2.2024.), Odluka o donošenju Programa razvoja sektora mljekarstva u Republici Hrvatskoj za razdoblje do 2030. godine i Akcijskog plana za provedbu Programa razvoja sektora mljekarstva u Republici Hrvatskoj za razdoblje do 2025. godine

VLADA REPUBLIKE HRVATSKE

304

Na temelju članka 1. stavka 2. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 15. veljače 2024. donijela

ODLUKU

O DONOŠENJU PROGRAMA RAZVOJA SEKTORA MLJEKARSTVA U REPUBLICI HRVATSKOJ ZA RAZDOBLJE DO 2030. GODINE I AKCIJSKOG PLANA ZA PROVEDBU PROGRAMA RAZVOJA SEKTORA MLJEKARSTVA U REPUBLICI HRVATSKOJ ZA RAZDOBLJE DO 2025. GODINE

I.

Donosi se Program razvoja sektora mljekarstva u Republici Hrvatskoj za razdoblje do 2030. godine i Akcijski plan za provedbu Programa razvoja sektora mljekarstva u Republici Hrvatskoj za razdoblje do 2025. godine, u tekstu koji je Vladi Republike Hrvatske dostavilo Ministarstvo poljoprivrede aktom, klasa: 320-15/23-01/4, urbroj: 525-13/850-24-11, od 24. siječnja 2024.

II.

Zadužuje se Ministarstvo poljoprivrede da na svojim mrežnim stranicama objavi Program i Akcijski plan iz točke I. ove Odluke.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/51

Urbroj: 50301-05/31-24-3

Zagreb, 15. veljače 2024.

Predsjednik
 mr. sc. Andrej Plenković, v. r.
### NN 19/2024 (16.2.2024.), Odluka o imenovanju Koordinatora za digitalne usluge

VLADA REPUBLIKE HRVATSKE

306

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), a u vezi s člankom 49. stavkom 2. Uredbe (EU) 2022/2065 Europskog parlamenta i Vijeća, od 19. listopada 2022. o jedinstvenom tržištu digitalnih usluga i izmjeni Direktive 2000/31/EZ (Akt o digitalnim uslugama), Vlada Republike Hrvatske je na sjednici održanoj 15. veljače 2024. donijela

ODLUKU

O IMENOVANJU KOORDINATORA ZA DIGITALNE USLUGE

I.

Koordinatorom za digitalne usluge Republike Hrvatske imenuje se Hrvatska regulatorna agencija za mrežne djelatnosti.

II.

U skladu s člankom 49. stavkom 3. Uredbe (EU) 2022/2065 Europskog parlamenta i Vijeća od 19. listopada 2022. o jedinstvenom tržištu digitalnih usluga i izmjeni Direktive 2000/31/EZ (Akt o digitalnim uslugama), zadužuje se Ministarstvo gospodarstva i održivog razvoja da o imenovanju iz točke I. ove Odluke obavijesti Europsku komisiju i Europski odbor za digitalne usluge.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/61

Urbroj: 50301-05/16-24-6

Zagreb, 15. veljače 2024.

Predsjednik
 mr. sc. Andrej Plenković, v. r.
### NN 19/2024 (16.2.2024.), Odluka o imenovanju predsjednika i članova Vijeća za praćenje i unaprjeđenje sustava plaća u državnoj službi i javnim službama

VLADA REPUBLIKE HRVATSKE

305

Na temelju članka 31. stavka 3. Zakona o plaćama u državnoj službi i javnim službama (»Narodne novine«, broj 155/23.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 15. veljače 2024. donijela

ODLUKU

O IMENOVANJU PREDSJEDNIKA I ČLANOVA VIJEĆA ZA PRAĆENJE I UNAPRJEĐENJE SUSTAVA PLAĆA U DRŽAVNOJ SLUŽBI I JAVNIM SLUŽBAMA

I.

Ovom Odlukom imenuje se predsjednik i članovi Vijeća za praćenje i unaprjeđenje sustava plaća u državnoj službi i javnim službama (u daljnjem tekstu: Vijeće).

II.

Zadaće Vijeća su praćenje sustava plaća u državnoj službi i javnim službama, analiziranje tržišne konkurentnosti plaća u državnoj službi i javnim službama u odnosu na realan sektor, praćenje financijske održivosti sustava plaća u skladu s fiskalnim okvirom Vlade Republike Hrvatske, praćenje provedbe načela jednakosti plaća i vrednovanja radnih mjesta u skladu s odredbama Zakona o plaćama u državnoj službi i javnim službama (u daljnjem tekstu: Zakon), davanje mišljenja na prijedlog uredbi iz članka 14. stavaka 3. i 4. Zakona i preporuka u skladu sa Zakonom.

Vijeće predlaže Vladi Republike Hrvatske promjene sustava plaća u državnoj službi i javnim službama odnosno promjenu platne ljestvice, raspona koeficijenata u platnim razredima, dodataka na plaću utvrđenih Zakonom i druge promjene vezane uz sustav plaća u državnoj službi i javnim službama.

III.

Predsjednikom Vijeća imenuje se ministar pravosuđa i uprave dr. sc. Ivan Malenica.

Članovima Vijeća imenuju se:

1. Zvonimir Frka-Petešić, predstavnik Ureda predsjednika Vlade Republike Hrvatske

2. Višnja Tafra, predstavnica Ministarstva pravosuđa i uprave

3. Nikolina Milić, predstavnica Ministarstva pravosuđa i uprave

4. Dražen Opalić, predstavnik Ministarstva rada, mirovinskoga sustava, obitelji i socijalne politike

5. Anita Zirdum, predstavnica Ministarstva rada, mirovinskoga sustava, obitelji i socijalne politike

6. Hana Zoričić, predstavnica Ministarstva financija

7. Marija Pećanac, predstavnica Ministarstva zdravstva

8. Stipe Mamić, predstavnik Ministarstva znanosti i obrazovanja

9. Kristina Vlašiček Novoselec, predstavnica Ministarstva kulture i medija

10. Željko Prša, predstavnik Ministarstva unutarnjih poslova

11. Andreja Metelko-Zgombić, predstavnica Ministarstva vanjskih i europskih poslova

12. Helga Svirčić, predstavnica Ministarstva prostornoga uređenja, graditeljstva i državne imovine

13. Sanja Šprem, predstavnica Matice hrvatskih sindikata

14. Darko Šeperić, predstavnik Saveza samostalnih sindikata Hrvatske

15. Katarina Rumora, predstavnica Nezavisnih hrvatskih sindikata.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/60

Urbroj: 50301-21/21-24-2

Zagreb, 15. veljače 2024.

Predsjednik
 mr. sc. Andrej Plenković, v. r.
### NN 20/2024 (21.2.2024.), Pravilnik o izmjeni Pravilnika o nacionalnom sustavu kvalitete poljoprivrednih i prehrambenih proizvoda »Dokazana kvaliteta«

Ministarstvo poljoprivrede

321

Na temelju članka 97. stavaka 4. i 5., članka 98. stavka 11. i članka 99. stavka 10. Zakona o poljoprivredi (»Narodne novine«, br. 118/18., 42/20., 127/20. – Odluka Ustavnog suda Republike Hrvatske, 52/21. i 152/22.), ministrica poljoprivrede donosi

PRAVILNIK

O IZMJENI PRAVILNIKA O NACIONALNOM SUSTAVU KVALITETE POLJOPRIVREDNIH I PREHRAMBENIH PROIZVODA »DOKAZANA KVALITETA«

Članak 1.

U Pravilniku o nacionalnom sustavu kvalitete poljoprivrednih i prehrambenih proizvoda »Dokazana kvaliteta« (»Narodne novine«, br. 18/20., 93/21. i 128/22.) u članku 22. stavak 1. mijenja se i glasi:

»(1) najmanja dopuštena veličina znaka Dokazana kvaliteta je 30 mm u širini. U posebnim prilikama zbog malih ambalaža i ­proizvoda veličina znaka se može smanjiti na 15 mm.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/24-01/12

Urbroj: 525-13/905-24-8

Zagreb, 13. veljače 2024.

Ministrica poljoprivrede
 Marija Vučković, v. r.
### NN 20/2024 (21.2.2024.), Odluka o izmjenama Odluke o dodatnim kriterijima za procjenu kreditne sposobnosti potrošača te provođenju postupka naplate dospjelih neplaćenih obveza i dobrovoljne namire

HRVATSKA NARODNA BANKA

323

Na temelju članka 18. stavka 10. Zakona o stambenom potrošačkom kreditiranju (»Narodne novine«, br. 101/2017., 128/2022. i 156/2023.) i članka 9. stavka 1. Zakona o izmjenama i dopunama Zakona o stambenom potrošačkom kreditiranju (»Narodne novine«, br. 156/2023.) te članka 43. stavka 2. točke 10. i članka 77. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENAMA ODLUKE O DODATNIM KRITERIJIMA ZA PROCJENU KREDITNE SPOSOBNOSTI POTROŠAČA TE PROVOĐENJU POSTUPKA NAPLATE DOSPJELIH NEPLAĆENIH OBVEZA I DOBROVOLJNE NAMIRE

Članak 1.

U Odluci o dodatnim kriterijima za procjenu kreditne sposobnosti potrošača te provođenju postupka naplate dospjelih neplaćenih obveza i dobrovoljne namire (»Narodne novine«, br. 107/2017.) naziv Odluke mijenja se i glasi: »Odluka o dodatnim kriterijima za procjenu kreditne sposobnosti potrošača«.

Članak 2.

U članku 1. stavak 1. mijenja se i glasi:

»(1) Ovom se Odlukom pobliže uređuju dodatni zahtjevi povezani s procjenom kreditne sposobnosti potrošača u vezi s upravljanjem kreditnim rizicima kod stambenih potrošačkih kredita koji su odobreni u skladu s propisima kojima se regulira stambeno potrošačko kreditiranje.«

Članak 3.

Iznad članka 5. naziv dijela 3. i dio 3. te naslovi iznad članaka i članci od 5. do 8. brišu se.

Dosadašnji dio 4. postaje dio 3.

Članak 4.

Ova Odluka stupa na snagu osmoga dana od dana objave u »Narodnim novinama«.

O.br: 65-091/02-24/BV

Zagreb, 12. veljače 2024.

Guverner
 Hrvatske narodne banke
 Boris Vujčić, v. r.
### NN 20/2024 (21.2.2024.), Rješenje o razrješenju i imenovanju zamjenice člana Nacionalnog odbora za razvoj volonterstva

Vlada Republike Hrvatske

315

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 22. stavka 1. Zakona o volonterstvu (»Narodne novine«, br. 58/07., 22/13. i 84/21.), Vlada Republike Hrvatske je na sjednici održanoj 15. veljače 2024. donijela

RJEŠENJE

O RAZRJEŠENJU I IMENOVANJU ZAMJENICE ČLANA NACIONALNOG ODBORA ZA RAZVOJ VOLONTERSTVA

1. Razrješuje se VESNA REMS DOBRIN dužnosti zamjenice člana Nacionalnog odbora za razvoj volonterstva, na koju je imenovana kao predstavnica tijela državne uprave nadležnog za zdravstvo.

2. Imenuje se TANJA ERCEG zamjenicom člana Nacionalnog odbora za razvoj volonterstva, kao predstavnica tijela državne uprave nadležnog za zdravstvo.

Klasa: 080-02/24-03/13

Urbroj: 50301-15/07-24-02

Zagreb, 15. veljače 2024.

Predsjednik
 mr. sc. Andrej Plenković, v. r.
### NN 20/2024 (21.2.2024.), Rješenje o imenovanju ravnatelja Uprave za industriju, poduzetništvo i obrt u Ministarstvu gospodarstva i održivog razvoja

VLADA REPUBLIKE HRVATSKE

318

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 46. stavka 2. Zakona o sustavu državne uprave (»Narodne novine«, broj 66/19.) i članka 160. stavka 3. Zakona o državnim službenicima (»Narodne novine«, broj 155/23.), Vlada Republike Hrvatske je na sjednici održanoj 15. veljače 2024. donijela

RJEŠENJE

O IMENOVANJU RAVNATELJA UPRAVE ZA INDUSTRIJU, PODUZETNIŠTVO I OBRT U MINISTARSTVU GOSPODARSTVA I ODRŽIVOG RAZVOJA

Imenuje se ROBERT BLAŽINOVIĆ ravnateljem Uprave za industriju, poduzetništvo i obrt u Ministarstvu gospodarstva i održivog razvoja, na razdoblje od četiri godine.

Klasa: UP/I 080-02/24-01/12

Urbroj: 50301-15/07-24-02

Zagreb, 15. veljače 2024.

Predsjednik
 mr. sc. Andrej Plenković, v. r.
### NN 20/2024 (21.2.2024.), Rješenje o imenovanju ravnatelja Uprave za europske poslove, međunarodnu i pravosudnu suradnju i sprječavanje korupcije u Ministarstvu pravosuđa i uprave

VLADA REPUBLIKE HRVATSKE

316

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 46. stavka 2. Zakona o sustavu državne uprave (»Narodne novine«, broj 66/19.) i članka 160. stavka 3. Zakona o državnim službenicima (»Narodne novine«, broj 155/23.), Vlada Republike Hrvatske je na sjednici održanoj 15. veljače 2024. donijela

RJEŠENJE

O IMENOVANJU RAVNATELJA UPRAVE ZA EUROPSKE POSLOVE, MEĐUNARODNU I PRAVOSUDNU SURADNJU I SPRJEČAVANJE KORUPCIJE U MINISTARSTVU PRAVOSUĐA I UPRAVE

Imenuje se MLADEN BRUČIĆ-MATIC ravnateljem Uprave za europske poslove, međunarodnu i pravosudnu suradnju i sprječavanje korupcije u Ministarstvu pravosuđa i uprave, na razdoblje od četiri godine.

Klasa: UP/I 080-02/24-01/10

Urbroj: 50301-15/07-24-02

Zagreb, 15. veljače 2024.

Predsjednik
 mr. sc. Andrej Plenković, v. r.
### NN 20/2024 (21.2.2024.), Rješenje o imenovanju ravnateljice Uprave za ljudska prava, nacionalne manjine i etiku u Ministarstvu pravosuđa i uprave

VLADA REPUBLIKE HRVATSKE

317

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 46. stavka 2. Zakona o sustavu državne uprave (»Narodne novine«, broj 66/19.) i članka 160. stavka 3. Zakona o državnim službenicima (»Narodne novine«, broj 155/23.), Vlada Republike Hrvatske je na sjednici održanoj 15. veljače 2024. donijela

RJEŠENJE

O IMENOVANJU RAVNATELJICE UPRAVE ZA LJUDSKA PRAVA, NACIONALNE MANJINE I ETIKU U MINISTARSTVU PRAVOSUĐA I UPRAVE

Imenuje se DANIJELA GAUBE ravnateljicom Uprave za ljudska prava, nacionalne manjine i etiku u Ministarstvu pravosuđa i uprave, na razdoblje od četiri godine.

Klasa: UP/I 080-02/24-01/11

Urbroj: 50301-15/07-24-02

Zagreb, 15. veljače 2024.

Predsjednik
 mr. sc. Andrej Plenković, v. r.
### NN 20/2024 (21.2.2024.), Rješenje o razrješenju ravnatelja Ureda Komisije za odnose s vjerskim zajednicama

VLADA REPUBLIKE HRVATSKE

319

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 50. stavka 1. Zakona o državnim službenicima (»Narodne novine«, broj 155/23.) i članka 6. stavka 1. Uredbe o osnivanju Komisije za odnose s vjerskim zajednicama i Ureda Komisije za odnose s vjerskim zajednicama (»Narodne novine«, br. 126/13. i 145/13.), Vlada Republike Hrvatske je na sjednici održanoj 15. veljače 2024. donijela

RJEŠENJE

O RAZRJEŠENJU RAVNATELJA UREDA KOMISIJE ZA ODNOSE S VJERSKIM ZAJEDNICAMA

Razrješuje se ŠIME JERČIĆ položaja ravnatelja Ureda Komisije za odnose s vjerskim zajednicama, s danom 20. veljače 2024., zbog isteka mandata.

Klasa: UP/I 080-02/24-02/10

Urbroj: 50301-15/07-24-02

Zagreb, 15. veljače 2024.

Predsjednik
 mr. sc. Andrej Plenković, v. r.
### NN 21/2024 (23.2.2024.), Pravilnik o izmjenama i dopunama Pravilnika o provedbi Programa državne potpore proizvođačima svinja većih klaoničkih težina zbog otežanih uvjeta poslovanja uzrokovanih mjerama za suzbijanje afričke svinjske kuge

Ministarstvo poljoprivrede

342

Na temelju članka 39. stavka 5. Zakona o poljoprivredi (»Narodne novine«, br. 118/18., 42/20., 127/20. – Odluka Ustavnog suda Republike Hrvatske, 52/21. i 152/22.) ministrica poljoprivrede donosi

PRAVILNIK

O IZMJENAMA I DOPUNAMA PRAVILNIKA O PROVEDBI PROGRAMA DRŽAVNE POTPORE PROIZVOĐAČIMA SVINJA VEĆIH KLAONIČKIH TEŽINA ZBOG OTEŽANIH UVJETA POSLOVANJA UZROKOVANIH MJERAMA ZA SUZBIJANJE AFRIČKE SVINJSKE KUGE

Članak 1.

U Pravilniku o provedbi Programa državne potpore proizvođačima svinja većih klaoničkih težina zbog otežanih uvjeta poslovanja uzrokovanih mjerama za suzbijanje afričke svinjske kuge (»Narodne novine«, broj 157/23) u članku 4. riječi »od 1. listopada 2023. do 31. prosinca 2023. godine« zamjenjuju se riječima »od 1. listopada 2023. do 31. siječnja 2024. godine.«.

Članak 2.

U članku 6. stavku 1. podstavku 1. riječi »od 1.10.2023. do 31.12.2023. godine« zamjenjuju se riječima »od 1. listopada 2023. do 31. siječnja 2024. godine«.

Članak 3.

U članku 7. stavku 2. riječi »od 1. listopada do 31. prosinca 2023. godine« zamjenjuju se riječima »od 1. listopada 2023. do 31. siječnja 2024. godine«.

Članak 4.

U članku 9. iza stavka 6. dodaje se stavak 7. koji glasi:

»(7) Zahtjev iz stavka 1. ovoga članka za svinje isporučene na klanje u razdoblju od 1. siječnja do 31. siječnja 2024. godine podnosi se u razdoblju od 26. veljače do 8. ožujka 2024. godine.«.

Članak 5.

U članku 10. stavku 3. iza riječi »u članku 9. stavku 6.« dodaju se riječi »i stavku 7.«.

Članak 6.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 404-01/23-01/86

Urbroj: 525-13/862-24-20

Zagreb, 16. veljače 2024.

Ministrica poljoprivrede
 Marija Vučković, v. r.
### NN 21/2024 (23.2.2024.), Pravilnik o izmjeni Pravilnika o edukacijama, stručnim znanjima i vještinama potrebnim za komunikaciju s djetetom i odraslom osobom pravnika s položenim pravosudnim ispitom te dodatnim stručnim znanjima, vještinama i kompetencijama socijalnog radnika, psihologa i socijalnog pedagoga zaposlenog u Centru za posebno skrbništvo

Ministarstvo rada, mirovinskoga sustava, obitelji i socijalne politike

341

Na temelju članka 19. stavka 4. Zakona o Centru za posebno skrbništvo (»Narodne novine«, br. 47/20), ministar rada, mirovinskoga sustava, obitelji i socijalne politike donosi

PRAVILNIK

O IZMJENI PRAVILNIKA O EDUKACIJAMA, STRUČNIM ZNANJIMA I VJEŠTINAMA POTREBNIM ZA KOMUNIKACIJU S DJETETOM I ODRASLOM OSOBOM PRAVNIKA S POLOŽENIM PRAVOSUDNIM ISPITOM TE DODATNIM STRUČNIM ZNANJIMA, VJEŠTINAMA I KOMPETENCIJAMA SOCIJALNOG RADNIKA, PSIHOLOGA I SOCIJALNOG PEDAGOGA ZAPOSLENOG U CENTRU ZA POSEBNO SKRBNIŠTVO

Članak 1.

U članku 3. Pravilnika o edukacijama, stručnim znanjima i vještinama potrebnim za komunikaciju s djetetom i odraslom osobom pravnika s položenim pravosudnim ispitom te dodatnim stručnim znanjima, vještinama i kompetencijama socijalnog radnika, psihologa i socijalnog pedagoga zaposlenog u Centru za posebno skrbništvo (»Narodne novine« br. 2/2021 i 131/2021), točka 1. mijenja se i glasi:

»1. specifične i napredne kompetencije u području komunikacije s djecom u situacijama ostvarivanja roditeljske skrbi i ostvarivanja osobnih odnosa djeteta s roditeljem, djecom s problemima u ponašanju i djecom s poteškoćama u razvoju i«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/24-01/04

Urbroj: 524-09-01-01/1-24-4

Zagreb, 6. veljače 2024.

Ministar
 rada, mirovinskoga sustava,
 obitelji i socijalne politike
 Marin Piletić, v. r.
### NN 21/2024 (23.2.2024.), Naredba o izmjeni Naredbe o mjerama kontrole za suzbijanje afričke svinjske kuge u Republici Hrvatskoj

MINISTARSTVO POLJOPRIVREDE

343

Na temelju članka 7. stavka 6., članka 36. stavka 6. i članka 40. Zakona o zdravlju životinja (»Narodne novine«, br. 152/22 i 154/22), ministrica poljoprivrede donosi

NAREDBU

O IZMJENI NAREDBE O MJERAMA KONTROLE ZA SUZBIJANJE AFRIČKE SVINJSKE KUGE U REPUBLICI HRVATSKOJ

Članak 1.

U Naredbi o mjerama kontrole za suzbijanje afričke svinjske kuge u Republici Hrvatskoj (»Narodne novine«, br. 8/24) u članku 9. stavak 1. mijenja se i glasi:

»(1) Troškovi proizašli iz provedbe mjera ove Naredbe i to provedbe popisa, uzorkovanja, dostave uzoraka, dijagnostičkog pretraživanja, kliničkih pregleda, preliminarne i završne dezinfekcije, usmrćivanja svinja, pregleda objekata te troškovi i naknade vezano za divlje svinje koji uključuju prijem i dostavu uzoraka za testiranje na afričku svinjsku kugu, pregled uzoraka od odstrijeljenih divljih svinja na trihinelozu, osim uzoraka uzetih u okviru post mortem pregleda tijekom službene kontrole u odobrenim objektima za stavljanje mesa divljači u javnu potrošnju, naknada lovoovlaštenicima po uzorkovanoj i pretraženoj lešini divlje svinje i naknada za dojavu o nađenoj lešini divlje svinje fizičkoj osobi, podmiruju se iz državnog proračuna.«.

Članak 2.

Ova Naredba stupa na snagu prvoga dana od dana objave u »Narodnim novinama«.

Klasa: 322-01/23-01/60

Urbroj: 525-09/560-24-161

Zagreb, 16. veljače 2024.

Ministrica poljoprivrede
 Marija Vučković, v. r.
### NN 21/2024 (23.2.2024.), Indeks potrošačkih cijena u siječnju 2024.

Državni zavod za statistiku

347

Državni zavod za statistiku objavljuje

INDEKS

POTROŠAČKIH CIJENA U SIJEČNJU 2024.

Indeks potrošačkih cijena u siječnju 2024. u odnosu na prosinac 2023. iznosi 99,6.

Klasa: 956-03/24-01/2

Urbroj: 555-01-04-06-01-24-2

Zagreb, 22. veljače 2024.

Glavna ravnateljica
 Lidija Brković, v. r.
### NN 21/2024 (23.2.2024.), Odluka o osnivanju Konzulata Republike Hrvatske u Republici Čileu, sa sjedištem u Punta Arenasu

PREDSJEDNIK REPUBLIKE HRVATSKE

336

Na temelju odredbe članka 99. stavka 2. Ustava Republike Hrvat­ske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13, 39/18 i 98/19) i točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-022-03/23-05/16, urbroj: 50301-21/22-24-5 od 9. veljače 2024., donosim

ODLUKU

O OSNIVANJU KONZULATA REPUBLIKE HRVATSKE U REPUBLICI ČILEU, SA SJEDIŠTEM U PUNTA ARENASU

Osniva se Konzulat Republike Hrvatske u Republici Čileu, sa sjedištem u Punta Arenasu, na čelu s počasnim konzulom i konzularnim ovlastima nad konzularnim područjem koje obuhvaća teritorij Regije Magallanes y de la Antártica Chilena.

Ova Odluka stupa na snagu danom donošenja.

Klasa: 020-02/24-01/01
 Urbroj: 71-10-01/1-24-2
 Zagreb, 16. veljače 2024.

Predsjednik
 Republike Hrvatske
 Zoran Milanović, v. r.